Omkring middagstid i dag vil eftersøgningen foregå i havneområdet i Limfjorden i Aalborg. Politifolk, dykkere fra Forsvaret og politiets vandsøgningshunde vil deltage i eftersøgningen. Den 21-årige Oliver Ibæk Lund blev sidst set på Toldbod Plads i Aalborg omkring kl. 0100 4. februar – og siden har politiets efterforskningsskridt i sagen fastlagt hans videre færden til omkring Vestre Havnepromenade. Flere end 100 private har ligeledes været ude og lede efter den unge mand - alt indtil videre forgæves. Har du oplysninger i sagen, hører Nordjyllands Politi fortsat gerne fra dig på 114. Oliver beskrives som: 21 år gammel, almindelig af bygning, mørkt kort hår, bærer briller. På tidspunktet for sin forsvinden var han iført mørk uldfrakke, brune sko og lyseblå jeans.

Opsummering:
Nordjyllands Politi fortsætter i dag deres eftersøgning af den 21-årige Oliver, der har været forsvundet siden natten mellem torsdag og fredag.